NaiveNeuron/SloPal huggingface dataset:
Lengvarský, Vladimír, minister zdravotníctva SR (2021-10-19):
Ďakujem pekne. Vážený pán predsedajúci, vážené panie poslankyne, páni poslanci, najdôležitejším cieľom predloženého návrhu zákona je implementovať nariadenie Európskeho parlamentu a Rady Európskej únie 2017/746 z 5. apríla 2017 o diagnostických zdravotníckych pomôckach in vitro a nariadenie Európskeho parlamentu a Rady Európskej únie 2019/6 z 11. decembra 2018 o veterinárnych liekoch v tých častiach nariadení, ktoré sú v kompetencii členského štátu. Nariadenie Európskej únie okrem iného umožňuje, aby členské štáty Európskej únie zabezpečili aj etické preskúmanie štúdie výkonu diagnostických zdravotníckych pomôcok in vitro. Zároveň od januára 2022 sa začne povinne uplatňovať aj nariadenie Európskeho parlamentu a Rady č. 536/2014 o klinickom skúšaní liekov na humánne použitie, čím sa existujúci systém rôznych pravidiel klinického skúšania v členských štátoch nahradí a zharmonizuje v rámci celej Európskej únie. V tejto súvislosti významnú časť návrhu zákona tvorí úprava zriadenia samostatnej etickej komisie Ministerstva zdravotníctva Slovenskej republiky pre klinické skúšanie liekov, zdravotníckych pomôcok a pre štúdie výkonu diagnostické zdravotnícke pomôcky in vitro a základná úprava jej postupov a pôsobnosti v súlade so spomínanými európskymi nariadeniami. Predmetom návrhu je aj prijatie ďalších opatrení v oblasti farmácie a zaobchádzania s liekmi a zdravotníckymi pomôckami. Ide najmä o opatrenia na zabránenie reexportu humánnych liekov zaradených do zoznamu kategorizovaných liekov, resp. na zabezpečenie ich dostupnosti pre pacientov v Slovenskej republike, úpravy týkajúcej sa povoľovania vývozu nadbytočnej ľudskej plazmy, čiastkové úpravy v predpisovaní liekov, napríklad v prípade delegovaného predpisovania liekov, zdravotníckych pomôcok alebo dietetických potravín, alebo predpisovania lieku v neregistrovanej indikácii a ďalšie úpravy vyplývajúce z potrieb aplikačnej praxe. Vážený pán predsedajúci, vážené panie poslankyne, vážení páni poslanci, verím, že predložený návrh zákona podporíte.
Glváč, Martin, podpredseda NR SR (2017-05-17):
Ďakujem. S faktickými poznámkami štyria poslanci, ukončujem možnosť hlásiť sa. Nech sa páči, pán poslanec Mazurek.
D. Jarjabek, poslanec: (2003-04-09):
Akým spôsobom chceme riešiť tento problém, keď len v Bratislave by problém taxametrov vyšiel zhruba okolo 2 milióny korún podľa prepočtov. Proste tento problém je nevyriešený, a keby celý zákon mal byť vyriešený, a tento problém nie je vyriešený, tak ten problém musí z toho zákona odísť preč. Nech mi niekto povie, ako si bude platiť pacient kilometre. Kto o tom bude rozhodovať. Šofér sanitky, alebo sa budeme dohadovať tak, že, pán šofér, 50 percent do vrecka a 30 percent na nejakú faktúru. Je to vyriešené, pán minister, máte v tom jasno? Alebo ani v tomto nie. Ďakujem za pozornosť.
M. Drobný, poslanec: (2002-03-21):
I. Presperín, podpredseda NR SR : Pán poslanec Zelník.
Kalavská, Andrea, ministerka zdravotníctva SR (2018-06-13):
Ďakujem veľmi pekne. Vážený pán predsedajúci, vážené dámy, vážení páni, cieľom navrhovanej právnej úpravy je transpozícia smernice Európskeho parlamentu a Rady EÚ z 15. novembra 2017, ktorou sa mení rámcové rozhodnutie Rady 2004 s cieľom zahrnúť nové psychoaktívne látky do vymedzenia pojmu drogy a ktorou sa zrušuje rozhodnutie Rady z roku 2005. Prebratím smernice č. 2017 do vnútroštátneho právneho poriadku sa zabezpečí, aby sa nová psychoaktívna látka, ktorá bude podliehať kontrolným opatreniam na základe delegovaného aktu Európskej komisie vydaného podľa osobitných predpisov Európskej únie, považovala za omamnú látku alebo psychotropnú látku a podliehala trestnoprávnej zodpovednosti aj v prípade, ak nie je ešte zaradená do žiadnej z troch skupín omamných látok alebo psychotropných látok uvedených v prílohe č. 1 zákona 139 o omamných látkach a psychotropných látkach a prípravkoch v znení neskorších predpisov. Zjednodušene povedané, na základe vykonávacieho rozhodnutia Rady EÚ a na základe rozhodnutia zasadnutia komisie OSN pre omamné látky sme zaradili šesť do zoznamu omamných látok, šesť omamných látok a štyri psychotropné látky. Veľmi pekne vám ďakujem.
Šuca, Peter, poslanec NR SR (2023-12-08):
Ďakujem pekne za slovo. Vážený pán predseda, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh v druhom čítaní.
Laššáková, Jana, podpredsedníčka NR SR (2013-10-25):
Pán poslanec Poliačik, nech sa páči.
Poliačik, Martin, poslanec NR SR (2012-05-15):
Richard, ďakujem za veci, ktoré si povedal, lebo vracajú vlastne ten problém, ktorý teraz rezonuje v celej Európe, naspäť tam, kde sme ho videli predtým, než sa na základe neviem čoho, ale nakoniec rozpadla naša bývalá vláda. Mnohí ľudia vrátane našich bývalých koaličných partnerov už chápu, že my sme vtedy mali pravdu, že veci, o ktorých sme hovorili, sa stanú. Keď zástupcovia Európskej únie a Európskej komisie rozprávali o tom, že Grécko podržíme za každú cenu, nie je šanca, že by vypadlo z eurozóny, a my sme vtedy tvrdili, že sa to musí stať, tak už dnes všetko napovedá tomu, že sa to nakoniec stane. Je zaujímavé rozprávať možno ústami niektorých našich kritikov o tom, že by nemali vládnuť účtovníci. Ja často súhlasím s tým názorom. Ale na druhej strane aj politik alebo štátnik by mal vždy myslieť na to, že má iba obmedzený rozpočet, obmedzený počet peňazí a akonáhle začne svojimi politickými a štátnickými krokmi míňať viac, než si môže dovoliť, tak smeruje presne do toho marazmu, v ktorom je teraz Európska únia a na ktorý mieni naša sociálnodemokratická vláda nastúpiť do vlaku, ktorý sa volá európska cesta. A napriek tomu, že všetci vidíme, že ten vlak sa rúti do nie do pekných miest, tak len kvôli tomu, že má na sebe nápis európska cesta a toto je európska cesta a toto je európsky spôsob rozmýšľania, tak my naň naskočíme a do tých nepekných miest sa na ňom so zbytkom Európy budeme viezť. Výborne.
Žiga, Peter, podpredseda NR SR (2024-02-08):
Pani poslankyňa Nash.
Kuffa, Štefan, poslanec NR SR (2014-06-25):
Ďakujem za možnosť. Ja by som aj ráno vedel, že k čomu hovoriť, pani podpredsedníčka. (Povedané so smiechom.) Ale páčil sa mi ten úvod, kolega Dodo Hlina, spomenul si tú tehotnú Sudánčanku. Ona medzičasom bola aj prepustená, ale na jednej strane je tu veľmi silný paradox taký, za to, že ktosi konvertuje z islamu na kresťanstvo, tak je odsúdený na smrť, je perzekvovaný, je šikanovaný, navyše tehotná žena. Aký stres musela táto žena prežívať. Áno, ministerstvo zahraničných vecí veľmi silne sa malo oprieť do toho – aj naša krajina – a intervenovať, aby táto žena za to, že konvertovala, bola prepustená z väznice a nebola perzekvovaná. Na druhej strane a súvisí to presne s tým, čo si rozprával, a to sú aj peniaze Európskej únie. Ak sú to peniaze Európskej únie, tak spokojne môžeme ich vynakladať na tie, pre tie skupiny LGBTI. Tak aké silné paradoxy. A zaujímavé práve je a je to aj také na pohoršenie, že práve ministerstvo zahraničných vecí a podporuje tieto projekty, mrzí ma to veľmi. Sú to naše peniaze a ja si neželám, aby ani jeden cent z mojich daní nešiel na takúto podporu. Ani jeden cent. A ja som to tu už spomínal tuná v tomto pléne a naozaj, lebo to je tak, že to ide cez Brusel, idú tie peniaze a tvárime sa, že tieto peniaze, ako by to neboli. A je faktom to, že to deformuje to podnikateľské prostredie. Lebo jeden na ten projekt dostane a, žiaľ, v našej krajine je to tak, že kto má jaké známosti a jak dokáže pretlačiť tento projekt, tak ten tie peniaze dostane. A veľakrát sú to nezmyselné projekty a sú to vyhodené peniaze. Tak vtipne si to spomínal, že v dedine nemajú kostol, ale kúpia, za milión eur kúpia auto. Ale to je veľakrát aj so vzdelávaním a vzdelávacími projektmi, kde sa vyhadzujú peniaze. Kde je naše školstvo? Kde je úroveň nášho školstva?
Vetrák, Milan, poslanec NR SR (2020-12-03):
Ďakujem za slovo. Pán poslanec Blaha, vy v mnohých veciach plačete na nesprávnom hrobe, lebo, samozrejme, však diskusia ku každej z tých otázok je legitímna. Nakoniec aj v odbornej verejnosti prevládajú rôzne názory na každú z tých vecí, ktorú ste spomínali, ale neodpustili ste si, aby ste sa nepustili aj do Matoviča, aj do OĽANO, ale naozaj podľa mňa plačete na nesprávnom hrobe. Síce predkladateľom je vláda, ale niekto je gestorom toho návrhu zákona a niekto prináša tie konkrétne zmeny. A keďže tu máme pána predsedu Ústavného súdu a ja si vážim, že je tu, je správne, že tu je, on sám môže potvrdiť, že práve OĽANO bolo tým hnutím, ktoré sa snažilo vyjsť v ústrety vo veciach, ktoré aj pán predseda Ústavného súdu potreboval pre činnosť Ústavného súdu a niektoré z tých pozmeňujúcich návrhov, ktoré OĽANO presadilo v druhom čítaní v parlamente, vychádzali v ústrety tomu, aby Ústavný súd bol funkčnejší. Čiže naozaj ak kritizujeme, tak mali by sme podľa mňa aj rozlišovať a nemali by sme, ako sa hovorí, plakať na nesprávnom hrobe, lebo tie veci, ktoré tu spomínate, autorom ani jednej z nich nie je hnutie OĽANO ani pán Matovič. No a k tým ďalším veciam. Pandémia, no, to je úplne že výstrel vedľa kvôli tomu, že ak by boli naozaj porušované základné ľudské práva a slobody, tak tie predsa, my nie sme ich vynálezcami v Slovenskej republike, ony sú zakotvené v medzinárodných zmluvách a dokumentoch a pozmeňujúci návrh OĽANO, ktorý sa týka tejto veci, smeruje k tomu, aby Ústavný súd mohol aj naďalej posudzovať súlad ústavných zákonov s medzinárodnými zmluvami. Takže toto by som sa skutočne neobával ani v prípade očkovania a všetkých tých vecí, ktoré ste spomínali. Ďakujem.
Figeľ, Ján, 1. podpredseda vlády a minister dopravy, výstavby a regionálneho rozvoja SR (2011-03-30):
Ďakujem pekne. Ja by som len rád uistil, že aj tá veta, ktorá potvrdzuje dôležitosť objektívneho, transparentného, primeraného spôsobu, je potvrdená aj v samotnom zákone, ktorý v § 6 hovorí o tom, že úrad prijíma rozhodnutia na princípoch efektívnosti, transparentnosti, objektívnosti, nediskriminácie, primeranosti plus možno ešte jeden, ktoré sú základom pre celé a celkové rozhodovanie Telekomunikačného úradu. Budem rád, ak práve v tomto porozumení novela bude prijatá, pretože naozaj aj vecne, aj časovo uisťuje alebo spresňuje celý proces. Ďakujem pekne.
Kollár, Boris, predseda NR SR (2022-09-21):
Prosím, prezentujme sa a hlasujeme. (Hlasovanie.) Prítomných 145 poslancov, za 131, proti 6, zdržali sa 3, nehlasovali 5. Konštatujem, že tento návrh sme schválili. Vážení kolegovia, chcem vám veľmi pekne poďakovať naprieč celým politickým spektrom, koaličným poslancom, opozičným, nezaradeným, že ste podporili tento set zákonov pani poslankyne Žitňanskej. Je to výrazná a významná pomoc, ktorá síce bude štát stáť veľmi veľa finančných zdrojov, ale dostane sa pomoci tým, ktorí to najviac potrebujú. Veľká vďaka a ďakujem, že ste neboli deštrukční a že plníte slovo, že dobré zákony podporíte. Ešte raz veľmi pekne ďakujem. (Potlesk.) Ďalej budeme, ďalej prosím určeného spravodajcu z ústavnoprávneho výboru poslanca Dominika Drdula, aby uviedol hlasovanie o bode 27 schváleného programu, ktorým je prvé čítanie o návrhu poslancov Kyselicu, Vetráka na vydanie zákona, ktorým sa dopĺňa Trestný poriadok, tlač 1093, tzv. 363-ka. Ešte by som chcel predtým privítať žiakov Základnej školy Devínska, 7A , Nové Zámky. (Potlesk.) (Hlasovanie o návrhu poslancov Národnej rady Slovenskej republiky Lukáša Kyselicu a Milana Vetráka na vydanie zákona, ktorým sa dopĺňa zákon č. 301/2005 Z. z. Trestný poriadok v znení neskorších predpisov , tlač 1093.)
Vörös, Péter, poslanec NR SR (2015-10-01):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2014-07-04):
Vážené pani poslankyne, páni poslanci, ešte pred tým, ako udelím slovo ďalšiemu v rozprave, využíva svoje právo aj pán spravodajca. Chcem sa pokúsiť získať váš súhlas na trošku upratanie v programe. Ja len, momentálny stav, tak ako boli schválené návrhy, by znamenal, že rokujeme, samozrejme, o tomto návrhu DPH. Potom ešte má pán podpredseda vlády a minister financií dva zákony, je to štátny záverečný účet a vládny návrh zákona o príspevku z európskych fondov. Na základe schváleného návrhu by sme potom, ako dokončí pán minister financií svoje body, mali pokračovať v prerušenej rozprave o zákone o vode. Máme ešte otvorený bod 49, poslanecký návrh, kde je, myslím, pán poslanec Novotný (reakcia z pléna), aby sme ho dokončili. A máme schválené na ráno deviateho v stredu od deviatej najprv druhé čítanie o skrátenom konaní a po ňom pôvodne plánovaný bod pána ministra práce a sociálnych vecí o podmienkach výkonu niektorých odborných činností. Keďže je evidentné, že jednak dnešná rozprava k návrhu zákona o DPH bude ešte pokračovať dlhšie, takisto aj ďalšie dva návrhy pána ministra financií, určite aj ešte rozprava o návrhu zákona o vode bude predmetom širšej rozpravy, chceme dokončiť tento poslanecký návrh, chcem vám navrhnúť, aby sme pôvodne schválené body 73 až 83, to sú všetko správy, a máme ich na utorok od deviatej, je vysoko pravdepodobné, že zase by sme ponechali pootváraných viacero vecí, navrhnúť, aby sme tieto správy preložili na rokovanie až po prerokovaní zákonov. To znamená, išli by sme, pán podpredseda vlády, minister financií, voda, vy, a potom by sme išli, to by sa možno v utorok dalo zvládnuť, v stredu ráno druhé čítanie, skrátené konanie, za tým pán minister práce a sociálnych vecí a potom až tie správy. Dobre? Je všeobecný súhlas, aby sme nemali pootvárané, lebo hrozí nám, že v utorok začneme správy a budeme mať pootvárané ďalšie veci, už asi štyri nedokončené. Takže chcem vás požiadať o všeobecný súhlas. (Súhlasná reakcia pléna.) Ďakujem vám veľmi... Ešte pán poslanec Poliačik chcel k tomu. K tomuto návrhu? Zapnite pána poslanca Poliačika.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 142 poslancov, za 72, proti 35, zdržalo sa 35. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Bugár, Béla, podpredseda NR SR (2016-04-28):
Pani poslankyňa, procedurálny návrh musíte.
Válek, Igor, poslanec NR SR (2024-09-13):
Ďakujem za slovo. Vážený pán predsedajúci, vážené kolegyne, kolegovia, v súlade s § 73 zákona o rokovacom poriadku som bol určený výborom za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a ministerstva hospodárstva. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Výbor Národnej rady pre financie a rozpočet, ústavnoprávny výbor a výbor pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Pán predsedajúci, otvorte, prosím, rozpravu k uvedenému návrhu zákona.
Šeliga, Juraj, podpredseda NR SR (2020-05-12):
Ďakujem pekne, pani poslankyňa. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto do rozpravy prihlásiť ústne. Uzatváram možnosť prihlásiť sa do rozpravy. Vyhlasujem rozpravu za skončenú. Chce zaujať stanovisko pán navrhovateľ? Nechce. Pani spravodajkyňa? Nechce. Ďakujem. Prerušujem rokovanie o tomto bode programu. Ďalším bodom programu je prvé čítanie o vládnom návrhu zákona, ktorým sa menia a dopĺňajú niektoré zákony v pôsobnosti Ministerstva kultúry Slovenskej republiky v súvislosti s ochorením COVID-19. Tento vládny návrh zákona má tlač č. 95, návrh na jeho pridelenie na prerokovanie výborom je v rozhodnutí č. 90. Poprosím pani ministerku kultúry Slovenskej republiky pani Natáliu Milanovú, aby tento vládny návrh zákona uviedla. Nech sa páči, pani ministerka, máte slovo. (Rokovanie o vládnom návrhu zákona, ktorým sa menia a dopĺňajú niektoré zákony v pôsobnosti Ministerstva kultúry Slovenskej republiky v súvislosti s ochorením COVID-19 , tlač 95.
Ďuriš Nicholsonová, Lucia, podpredsedníčka NR SR (2019-01-31):
Ďalšia otázka, pani poslankyňa Červeňáková sa pýta ministerky zdravotníctva Andrey Kalavskej: „Vážená pani ministerka, plánujete zrušiť štandard pre ADOS a prečo?“ Potom tu je niečo, čo nedáva úplne zmysel: „Požiadavka pani Kováčovej z asociácie ADOS.“ Ale to asi vy budete vedieť. Dobre, nech sa páči.
Hrnčiar, Andrej, poslanec NR SR (2012-10-26):
Ďakujem za slovo. Vážený pán predsedajúci, vážené pani poslankyne, vážení páni poslanci, uvedený návrh zákona má za cieľ splnomocniť obce prijímaním všeobecne záväzných nariadení upravujúcich používanie zábavnej pyrotechniky na území obcí. V mestách a obciach Slovenskej republiky praxou vyvstala potreba upraviť používanie zábavnej pyrotechniky na ich území na základe požiadaviek obyvateľov, nakoľko sa cítili byť ohrozovaní a obťažovaní zneužívaním zábavnej pyrotechniky. Záujmom spoločnosti, a nielen záujmom, ale aj úlohou spoločnosti a obcí, je ochrana verejného poriadku a zabezpečenie jeho dodržiavania zo strany tretích osôb. Pre dosiahnutie tohto účelu je potrebná regulácia konania týchto osôb. Vzhľadom na skutočnosť, že zákon č. 51/1988 Zb. neobsahuje výslovné zákonné splnomocnenie, na základe ktorého by obce mohli prijímať všeobecne záväzné nariadenia, boli mestá a obce nútené postupovať len na základe ustanovenia § 4 ods. 3 písm. n) zákona č. 369/1990 Zb. o obecnom zriadení v znení neskorších predpisov, v zmysle ktorého obec okrem iného zabezpečuje aj verejný poriadok v obci, pričom nariadením môže ustanoviť činnosti, ktorých vykonávanie je zakázané alebo obmedzené na určitý čas alebo na určitom mieste. Mestá a obce v súčasnosti riešia túto problematiku používania pyrotechnických výrobkov vo všeobecne záväzných nariadeniach o používaní zábavnej pyrotechniky, napr. v Bratislave, v Hlohovci, Piešťanoch, v Podhradí, respektíve vo všeobecne záväznom nariadení o verejnom poriadku napríklad v meste Martin. Uvedené všeobecné záväzné nariadenia sú v praxi niekoľko rokov. Občania sú s tým spokojní. V súčasnosti však nastal problém, nakoľko prokuratúra začala napádať uvedené všeobecne záväzné nariadenia, a v tom zmysle, že sú protizákonné, nakoľko zákon č. 51/1988 o banskej činnosti nedáva obciam takúto možnosť. Čiže predkladám novelu zákona, ktorá bude, ktorá umožní vlastne zlegalizovať súčasný stav, ktorý je platný a s ktorým súhlasí aj ZMOS, aj občania dotknutých miest. Ďakujem, to je všetko.
Kollár, Boris, predseda NR SR (2022-06-16):
Otváram rozpravu v rámci tretieho čítania . Hlási sa z poslancov niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu ako celku. Pán spoločný spravodajca, prosím, uveďte odporúčanie gestorského výboru.
Viskupič, Jozef, poslanec NR SR (2016-05-20):
Ďakujem. Vzhľadom na funkciu spravodajcu, ktorý má k debate zaujať stanovisko z toho spravodajského uhla pohľadu, mňa mrzí ako spravodajcu, že táto debata bola prerušená nie celkom vydarenou tajnou voľbou veľmi dôležitého predsedu orgánu, ktorý kontroluje politické strany a priebeh volieb. Čiže áno, boli sme pred piatou hodinou veľmi pragmaticky v tejto debate prerušení, pretože ak by sme teraz skončili, tak by tu vládni poslanci museli byť, lebo by tá voľba musela prebiehať hneď nasledujúce, po skončení tohto bodu. V rozprave vystúpil navrhovateľ, vystúpil som ja a vystúpil pán Hrnko a dúfam, že z tohto uhla pohľadu je minimálne otvorené dostatočné množstvo otázok, ktoré potrebujú odpovede a teším sa na debatu o kultúre, ktorá v tomto pléne nebýva často, nebýva to veľmi mediálne krytý rozsah politickej debaty a preto si môžeme dovoliť mať vecné stanoviská, hovoriť si o tom, akým spôsobom prísť s riešeniami a aj síce pod tlakom tohto pléna, najvyššieho politického pléna, prísť s nejakými odbornými, koncepčnými a systémovými riešeniami. Sú na stole, potrebujú nájsť politickú vôľu. Preto vás aj prosím na podporu tohto návrhu zákona ako prvý krok k tomu, aby sme s kultúrou pohli dopredu, našli viac peňazí a zabezpečili ich transparentné a efektívne rozdelenie. Ďakujem.
Mikuš, Jozef, poslanec NR SR (2010-12-02):
Vážené kolegyne, kolegovia, ja by som si chcel len splniť povinnosť spravodajcu a podľa zákona o rokovacom poriadku § 83 ods. 2 chcem len upozorniť na to, čo vlastne povedal aj sám predkladateľ, že pozmeňujúci návrh pána Pavlisa sa nedotýka predloženého návrhu zákona, a je to novelizácia úplne iného zákona, čiže ide o tzv. nepriamu novelu. Ďakujem pekne.
Blaha, Ľuboš, podpredseda NR SR (2024-01-23):
Pán poslanec Dávid Dej.
Laššáková, Jana, podpredsedníčka NR SR (2013-06-25):
Nech sa páči, s reakciou pán poslanec Kuffa.
Blanár, Juraj, podpredseda NR SR (2021-05-12):
Ďakujem. Môžete zaujať miesto pre predkladateľa. Teraz poprosím pána poslanca Matúša Šutaja Eštoka, aby ako spravodajca za navrhnutý gestorský ústavnoprávny výbor predniesol správu k tomuto návrhu. Nech sa páči, pán spravodajca.
P. Paška, predseda NR SR: (2007-06-20):
(Hlasovanie.) 140 prítomných, 93 za, 26 proti, 19 sa zdržalo, 2 nehlasovali. Konštatujem, že sme schválili vládny návrh novely zákona č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon). Pán poslanec Senko bude uvádzať hlasovanie v druhom čítaní o vládnom návrhu zákona o podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov umeleckých výkonov a o zmene a doplnení niektorých zákonov (audiovizuálny zákon) . Je to tlač 231. Pán spravodajca, máte slovo.
Gašpar, Tibor, podpredseda NR SR (2024-09-26):
Ďakujem pánovi poslancovi. Na jeho vystúpenie dve faktické poznámky. Prvý pán poslanec Glück.
Bugár, Béla, podpredseda NR SR (2019-06-26):
Teraz dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, pánovi poslancovi Morovi.
Poliačik, Martin, poslanec NR SR (2018-10-24):
Pán predsedajúci, reagujem na každé slovo, ktoré pán minister vyslovil... (Prerušenie vystúpenia predsedajúcim.)
Pellegrini, Peter, predseda NR SR (2015-12-02):
Pán poslanec Jurzyca, nech sa páči.
Nicholsonová, Lucia, podpredsedníčka NR SR (2016-06-15):
Ďakujem pekne. Zaujmite, prosím, miesto určené pre spravodajcu. Týmto otváram všeobecnú rozpravu. Do rozpravy som dostala jednu písomnú prihlášku od pána poslanca Dostála. Nech sa páči, pán poslanec Dostál, máte slovo.
Galis, Dušan, poslanec NR SR (2013-10-23):
Prosím, pán predseda, teraz dajte hlasovať o tom, že návrh zákona Národná rada Slovenskej republiky prideľuje na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre verejnú správu a regionálny rozvoj, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre vzdelávanie, vedu, mládež a šport. Zároveň sa za gestorský výbor určuje Výbor Národnej rady Slovenskej republiky pre vzdelávanie, vedu, mládež a šport s tým, že určené výbory prerokujú návrh zákona v druhom čítaní do 30 dní a v gestorskom výbore do 32 dní od jeho pridelenia na prerokovanie Národnou radou Slovenskej republiky.
Zmajkovičová, Renáta, podpredsedníčka NR SR (2013-09-10):
S faktickými poznámkami štyria poslanci. Uzatváram možnosť prihlásiť sa s faktickou poznámkou. Pán poslanec Sulík.
Blanár, Juraj, poslanec NR SR (2017-12-21):
Ďakujem pekne. Pán poslanec, vaše vystúpenie vždy trpí stratou pamäti. Ja sa potom v samotnom vystúpení v ústnom prihlásení k tomu vyjadrím. Ale chcem vám povedať, že presne idete podľa hesla, že podľa seba súdim teba. Pretože ak niekto tu prezentuje nejaký populizmus, tak ste to predovšetkým vy, lebo neskutočným spôsobom manipulujete a nehovoríte pravdu, ako to v skutočnosti s pravidlami je. Lebo podľa tej logiky, ktorú ste vy povedali, v postate ani jeden z pozmeňujúcich návrhov, ktoré ste vy tu predložili v Národnej rade, ktorý nebol prerokovaný s verejnosťou, nemal byť schválený. Dokonca aj tie pozmeňujúce návrhy, ktoré sme schválili ako koalícia, vy ste ich predkladali tu, keď ste sedeli ako opozícia. Určite o nich viete. Je dojemné, že pán prezident napríklad nevrátil ten zákon, kde ste vy predložili pozmeňujúci návrh, ktorý nebol vôbec prerokovaný, a mali sme s ním mať problém. Vy veľmi dobre viete, ako to v skutočnosti je. Len manipulujete. Ale pripomeniem vám ešte jednu vec u toho Dzurindu, keď ste ho tak obhajovali, a nečudujem sa, pretože vám vždy prikrýval krídla a vždy vás kdesi pichli do nejakej kandidátky, lebo vždy ste sa dostali do parlamentu len na chrbte inej strany. Dzurinda s Miklošom, keď bolo pred voľbami, navrhli 11 zákonov, ktoré sa prijali v tomto parlamente. Po voľbách, keď sa dostali opäť do vlády, kompletne všetkých 11 zákonov zrušili, pretože neboli si istí, že sa dostanú do vlády, tak to urobili ako nášľapnú mínu, ale keď prišli do vlády, okamžite ich zrušili. Toto nie je populizmus? Trpíte stratou pamäti, pán Dostál. (Potlesk.)
Zmajkovičová, Renáta, podpredsedníčka NR SR (2014-09-10):
Vyhlasujem rozpravu za skončenú. Pýtam sa, pán minister, záverečné slovo k rozprave? Nech sa páči.
Danko, Andrej, predseda NR SR (2018-09-12):
Otváram rozpravu v rámci tretieho čítania. Hlási sa niekto z poslancov do rozpravy? Nie, vyhlasujem rozpravu za skončenú.
Remišová, Veronika, poslankyňa NR SR (2023-12-19):
Dobre. A druhá je, že či plánujete takýto typ nočných rokovaní, to znamená celú noc aj na ďalšie dni – streda, štvrtok, piatok.
Schlosár, Rastislav, poslanec NR SR (2021-06-23):
Ja ďakujem všetkým kolegom za faktické poznámky, ale vzhľadom na to, že boli mimoriadne obsiahle, veľa ľudí sa prihlásilo, tak sa týmto chcem prihlásiť ešte raz do rozpravy, kde by som na všetky tieto faktické poznámky podrobne reagoval.
Hrnko, Anton, poslanec NR SR (2017-02-02):
Vážený pán poslanec Galko, vaša iniciatíva je pekná, že budete podporovať, je to v poriadku, ale bol by som rád, keby ste nespochybňovali ďalšie naše misie, ktoré Slovenská republika vykonáva, pretože každá z nich má svoj zmysel. Slovenská republika je garantom mierového procesu na Cypre a naša jednotka tam vlastne podporuje mier, ktorý tam jednoducho chceme budovať a vybudovať. Záujmom Slovenskej republiky je mierové spolužitie so všetkými krajinami. Sme však v určitom geopolitickom prostredí a to geopolitické prostredie musíme rešpektovať, aby sme mohli mať svoju vlastnú štátnosť. Naša štátnosť je súčasťou európskej civilizácie a táto európska civilizácia potrebuje mať aj svoju garanciu. To je jedna vec, a to by som aj tým zareagoval na pani poslankyňu Grausovú, ktorá označuje Slovenskú republiku za zločinecký štát. Pani poslankyňa, my sme súčasťou NATO, takže hovoríte, že Slovenská republika je zločinecký štát. Proti tomuto sa výsostne ohradzujem, aj keď to pán Galko nepovedal. A ďalšia vec. Slovensko aj podľa aktuálnej bezpečnostnej stratégie nemá štát, ktorý by bol jeho nepriateľom, a osobne aj Slovenská národná strana predstavuje politiku spolupráce a myslíme si takisto, že bez Ruska nie je možné udržať a vybudovať v Európe trvalý mier. A preto, že si toto, takto to vidíme, nemáme žiaden problém, ja osobne teda nie, hlasovať za vyslatie tohto kontingentu, pretože vieme, že jednoducho naše jednotky sa tam do žiadneho konfliktu nezapoja, pretože tento konflikt nie je... (Prerušenie vystúpenia časomerom.)
Kollár, Boris, predseda NR SR (2023-03-16):
S procedurálnym návrhom vystúpi pani poslankyňa Šuteková.
Kuffa, Štefan, poslanec NR SR (2012-06-28):
Ďakujem za slovo. Mne ten emočný náboj nevadí. Je dobrý a je aj namieste, tak ako to kolega Hlina odprezentoval. Ale skôr inými slovami chcel povedať, že naozaj tie personálne nominácie, keď bolo prvé zasadnutie Národnej rady, ja tiež som hlasoval za ľudí, musím sa priznať, bolo tajné, ale priznávam sa takto verejne, hlasoval som za ľudí, ktorých som nepoznal, ktorých som nevidel, slepo som týmto ľuďom dal dôveru. Hneď na prvej schôdzi som si povedal, nebudem hlasovať proti, budem hlasovať za všetkých nominantov „za“. Takže teraz tak verejne viete, že ja som hlasoval za všetkých za. Ale ak ďalej mám takto fungovať a ísť za túto stenu a hlasovať za niekoho či „za“ alebo „proti“, no skutočne to je pre mňa veľmi ťažká dilema, aby takto ďalej sme pokračovali. A to, čo emočne tuná kolega Hlina odprezentoval, naozaj je to hodné zamyslenia sa. On to prerátal aj na tie minúty. Budeme hlasovať o vážnych nominantoch, ako sú sudcovia. Ten jeden a pol hodiny, keď my tu sme od rána od deviatej do 19.00 hodiny, myslím si, že tú jeden a pol hodiny by sme si naozaj mohli rezervovať na to, aby títo ľudia tu prišli a odprezentovali sa. Aj na základe možno nejakého 5-minútového rozhovoru a prezentácie dovolím si povedať, že urobím si aspoň aký-taký názor, ako keď ja toho človeka nepoznám, ako aj teraz mám ísť za túto stenu a mám hlasovať. A ja teraz neviem, že či mám hlasovať „za“, „zdržať sa“ alebo „proti“. Ďakujem.
P. Hrušovský, predseda NR SR: (2003-11-05):
(Hlasovanie.) 131 prítomných, 40 za, 45 proti, 46 sa zdržalo. Neschválili sme 3. návrh pána poslanca Čaploviča. E. Dolník, poslankyňa: Nasledujú pozmeňujúce návrhy pána poslanca Zuba, ktorý žiada hlasovať o bodoch 1 až 12 spoločne, teda en bloc a zvlášť o 13. pozmeňujúcom návrhu. Takže budeme hlasovať najprv o bodoch 1 až 12 pána poslanca Zuba.
Mikloš, Ivan, podpredseda vlády a minister financií SR (2011-09-13):
Ďakujem pekne. Čo sa týka toho, že je tam podozrenie z korupcie v prípade Osrblia, to nikto nepopiera. Veď je človek vo vyšetrovacej väzbe a veci sa vyšetrujú, na rozdiel od obdobia, ktoré poznáme spred štyroch rokov. Čo sa týka toho, čo hovorila pani poslankyňa Gabániová, áno, tie čísla sú dobré, ktoré ste vy hovorili, aj tie, ktoré som hovoril ja. Áno, v roku 2000 bol verejný dlh 50 %, 50,3, keď sme odovzdávali vládu, bol už len 30 %. Znížili sme verejný dlh výrazne od roku 2000 do roku 2006 z 50 na 30 %. Čo sa týka pána poslanca Žigu, ktorý hovoril, že 6,50 je korektná cena, no je, pán poslanec, ale za pivničné a skladové priestory, nie za kancelárske priestory. Ďalej pán poslanec Jahnátek hovoril, že odvolávaný som mal byť ja a nie pani premiérka. No ale veď to je vo vašich rukách, kto je odvolávaný. Je to vaše sväté právo navrhnúť to. Vy ste navrhli odvolávanie pani premiérky, nie ja. Takže ak s tým máte akýkoľvek problém, nech sa páči obrátiť sa na váš poslanecký klub. Pán poslanec Počiatek hovoril, že konsolidačný balíček je daný len zvýšenými príjmami. Nie je to pravda. Svetová banka, Medzinárodný menový fond potvrdili, že z dvoch tretín je konsolidačný balíček daný znížením výdavkov. No ďalej pán poslanec Maďarič povedal, že pani premiérka posvätila klientelizmus. Nie. Rozdiel je v tom, že pani premiérka mala tiež podozrenia z klientelizmu, ale tieto sa nepreukázali. A potom ste povedali, pán poslanec, že ja nemôžem odvolávať Roberta Fica. Chcem vás ubezpečiť, že ja ho nechcem odvolávať, ja som veľmi spokojný s tým, kde je, a budem veľmi rád, keď tam aj ostane.
Hrušovský, Pavol, podpredseda NR SR (2011-06-29):
S faktickou poznámkou na vystúpenie pána poslanca Záhumenského sa hlási pani predsedníčka výboru a spoločná spravodajkyňa. Nech sa páči, pani poslankyňa.
Fronc, Martin, poslanec NR SR (2015-04-16):
Ďakujem pekne, pani podpredsedníčka. Ja len, jedna ukážka, ako sa tu manipuluje s číslami. Kolega, si povedal, že Váhostav a Široký má zazmluvnené 1,5 mld. a 1 500 zamestnancov by prišlo o miesto. Tisíc päťsto zamestnancov pri mesačnom plate tisíc eur, to je podstatne viac, ako je priemerný plat, ročne by to stálo 18 mil. eur. 1,5 mld. pre Širokého zazmluvnené a ide o 18 smiešnych mil. pre týchto ľudí.
Blanár, Juraj, podpredseda NR SR (2022-12-05):
Vážené panie poslankyne, páni poslanci, budeme pokračovať v rokovaní parlamentnej tlače ešte 1217, kde tak navrhovateľ, ako spravodajca nemal záujem o záverečné slovo, prerušujem rokovanie o tomto bode programu. A môžeme pristúpiť k ďalšiemu bodu, ktorým je druhé čítanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Tento vládny návrh je pod parlamentnou tlačou 1216. Informácia výborov má tlač 1216a. Odovzdávam slovo pánovi ministrovi zdravotníctva Lengvarskému, aby vládny návrh zákona odôvodnil. Nech sa páči, pán minister.
Grendel, Gábor, podpredseda NR SR (2021-10-27):
Pán poslanec Marian Kotleba, s faktickou.
E. Bauer, poslankyňa: (2003-09-17):
Z. Martináková, podpredsedníčka NR SR: Prosím, hlasujeme o tomto návrhu. (Hlasovanie.) Prítomných 132 poslancov, za návrh hlasovalo 88, proti 18, zdržalo sa 26 poslancov. Návrh sme schválili. Odhlasovali sme všetky návrhy zákonov, ktoré predniesol minister práce, sociálnych vecí a rodiny pán Kaník. Vyhlasujem obedňajšiu prestávku. Ešte predtým pán predseda Hrušovský by vás chcel informovať o dnešnom významnom podujatí. Prosím, aby ste mu venovali pozornosť. Prosím, mikrofón pánovi... Myslím, že najskôr pani poslankyňa Beňová v tejto chvíli sa hlási o slovo. Prosím, aby ste jej zapli mikrofón. M. Beňová, poslankyňa: Ďakujem veľmi pekne, pani predsedajúca. Ja by som len chcela pozvať členov Výboru Národnej rady Slovenskej republiky pre európsku integráciu na spoločné zasadnutie výboru, ktoré sa bude konať zajtra o 12.00 hodine v miestnosti č. 30a. Ďakujem pekne. Z. Martináková, podpredsedníčka NR SR: Pán predseda Hrušovský.
P. Paška, predseda NR SR: (2010-03-03):
(Hlasovanie.) 135 prítomných, všetci boli za. Návrh zákona sme postúpili do druhého čítania. Ďalej.
Taraba, Tomáš, poslanec NR SR (2023-06-27):
Ďakujem pekne. Dámy a páni, ja veľmi krátko, vzhľadom na to, že riešime daňový zákon a v minulosti sme už valorizovali rôzne indexy, ktoré v daňovom systéme alebo v sociálnom systéme sú, napríklad naposledy sme podporili návrh strany HLAS na to, aby v podstate prišlo ku skoršiemu vyplateniu navýšenia dôchodkov, vzhľadom na to, že je inflácia, tak pozabudli sme na jednu skupinu živiteľov a to sú živnostníci, ktorí jednoducho sú dnes konfrontovaní s tým, že majú oveľa vyšší obrat, majú vyššie príjmy, ale nemajú vyššie zisky a z toho dôvodu, práve z toho dôvodu sme teraz konfrontovaní s tým, že živnostníci musia ako keby platiť vyššie dane ako doteraz mali, pretože oni spadajú do 15 % sadzby za predpokladu, že si môžu pri obrate, kedy si môžu vlastne uplatniť paušálnu náhradu do výšky 20-tisíc euro a považujem za absolútne spravodlivé a fér, aby sme zvýšili vzhľadom na vysokú infláciu im túto položku na 25-tisíc euro, takže dávam k tomuto zákonu pozmeňujúci a doplňujúci návrh poslancov Národnej rady Slovenskej republiky Tomáša Tarabu a Filipa Kuffu k návrhu poslancov Národnej rady Slovenskej republiky Mareka Šefčíka a Milana Vetráka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov. Návrh poslancov Národnej rady Slovenskej republiky Mareka Šefčíka a Milana Vetráka na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov sa mení a dopĺňa takto: V čl. 1 sa pred doterajší bod 1 vkladá nový bod 1, ktorý znie: „1. V § 6 sa v celom odseku 10 suma 20 000 nahrádza sumou 25 000 a na konci sa pripájajú tieto vety: „Suma uvedená v prvej a druhej vete sa pre príslušné zdaňovacie obdobie zvyšuje každoročne o výšku miery inflácie vykázanej Štatistickým úradom Slovenskej republiky za predchádzajúci kalendárny rok, ktorý predchádza príslušnému zdaňovaciemu obdobiu. Finančné riaditeľstvo Slovenskej republiky (ďalej len „finančné riaditeľstvo“) do 30 dní odo dňa zverejnenia miery inflácie podľa predchádzajúcej vety zverejní na svojom webovom sídle aktuálnu výšku sumy podľa prvej a druhej vety. Doterajšie body čl. 1 sa primerane prečíslujú. V čl. 1 sa za doterajší bod 1 vkladá nový bod 2, ktorý znie: „2. V § 13a ods. 6 sa slová „Finančné riaditeľstvo Slovenskej republiky“ (ďalej len „finančné riaditeľstvo“) nahrádzajú slovami „Finančné riaditeľstvo“. Nasledujúce body sa primerane prečíslujú. Ďakujem pekne.
Dostál, Ondrej, poslanec NR SR (2018-12-06):
... tak nastane rozvrat verejných financií a ekonomika by nenapredovala tak, ako dnes napreduje. Čiže toto je veľmi zlý argument. Jeden ten dlh vytvorí a druhý ho bude splácať a nakoniec to aj tak všetko zaplatia ľudia. (Potlesk.)
Žiak, Miroslav, poslanec NR SR (2020-09-22):
Pán poslanec Mazurek, počúval som veľmi pozorne vašu intonáciu o našom nejakom novosvätenom a vysvätenom kňazovi. A ja aby som vám chcel dať do pozornosti ešte jedného kňaza z toho obdobia druhej svetovej vojny. Taký kňaz pán Tiso. Pán Tiso, predstaviteľ klérofašistického štátu, ktorého vy ste, vy taký veľký podporovateľ. Viete, vy tu rozprávate, v Amerike že mali tam hákové kríže. Vy ste ten človek, ktorý by ste chcel mať na našich vlajkách hákové kríže, vy ste ten človek, keď... Ste... Pokrytecky sa schovávate pred, nad číslo 1488, ako ďobe ďateľ. Však budzte aspoň hrdinovia a priznajte si farbu, že ste predstavitelia fašizmu.
B. Bugár, podpredseda NR SR: (2006-02-02):
(Hlasovanie.) Prítomných je 139 poslancov, za 130, zdržali sa 7, nehlasovali 2. Návrh sme prijali. Nech sa páči.
Laurenčík, Milan, podpredseda NR SR (2020-10-13):
Pán poslanec Eduard Kočiš.
Blaha, Ľuboš, podpredseda NR SR (2024-02-15):
Ďakujem, pán poslanec. Zaujmite miesto pre navrhovateľov a súčasne vás prosím, aby ste plnili aj úlohu spravodajcu. Otváram rozpravu o tomto bode programu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak, takže vyhlasujem rozpravu za skončenú a prerušujem rokovanie o tomto bode programu. Teraz budeme rokovať o návrhu na voľbu člena Rady Rozhlasu a televízie Slovenska, návrh má tlač 117. Prosím povereného člena výboru pre kultúru a médiá poslanca Petra Náhlika, aby návrh uviedol a podal správu o výsledku rokovania výboru. Takže počkáme na pána poslanca Náhlika, ktorý práve teraz prichádza, takže nemusíme čakať, výborne. Takže ako na zavolanie. Pán poslanec, máte slovo. (Rokovanie o návrhu na voľbu člena Rady Rozhlasu a televízie Slovenska , tlač 117.)
Martvoň, Anton, poslanec NR SR (2012-05-09):
Ďakujem pekne. Ja by som iba reagoval v podstate v tom zmysle, že plne súhlasím s tým, čo povedal pán premiér, že dá sa povedať, že je dôležité plniť si hlavne medzinárodné záväzky na úseku teda správy obrany a na úseku obrany ako takej. Dovolím si poukázať aj na to, že práve iné oblasti teraz potrebujú väčší prílev peňazí, a som toho názoru, že momentálne armáda bude musieť trošku vyčkať už len z toho dôvodu, že všetky naše susedné štáty, možno až na Ukrajinu, sú členskými štátmi NATO, čiže myslím si, že by nás tu niekto napadol, nám tu nehrozí. Na druhej strane, dovolím si poukázať na to, čo tu odznelo, že mnohí sa v minulosti smiali tomu, že východné trhy sú o ničom, a paradoxne i Spojené štáty americké objavili Čínu ako takú a v dnešnej dobe alebo v súčasnosti podľa mojich vedomostí jedným z najväčších veriteľov Spojených štátov amerických je práve Čína, čiže dovolím si poukázať, že práve ten východ a tá cesta hľadania východných trhov je práve namieste, a plne oceňujem a vo veľkom oceňujem snahy našej vlády, že idú aj týmto smerom. Ďakujem. (Potlesk.)
Sulík, Richard, predseda NR SR (2011-03-29):
Končím toto rokovanie. Pán Šefčovič, ďakujem vám za účasť. Diskusia na tieto témy bude ďalej prebiehať na spoločnom zasadnutí výboru pre európske záležitosti a zahraničného výboru o 12.15 hodine v miestnosti číslo 30. Teraz vyhlasujem prestávku do 11.35 hod., budeme pokračovať hlasovaním. Ďakujem vám. (Prestávka.) (Po prestávke.)
Pellegrini, Peter, predseda NR SR (2024-01-11):
Poprosím pán poslanec Hargaš.
Bugár, Béla, podpredseda NR SR (2017-12-12):
Pán poslanec Heger.
J. Laššáková, poslankyňa: (2007-09-11):
Podľa môjho názoru je dobré, keď sa zriadia viaceré súdy, naozaj treba pozerať aj na občana, pretože keď niekto má pocit, že tých 50 km je preňho nič, myslím si, že pre občana zo zaostalejších oblastí je naozaj dostať sa na súd niekedy problém, keď poviem, že napr. z Krupiny do Krtíša chodí autobus iba ráno a večer. Takže skutočne treba brať ohľad aj na túto stránku veci.
Kaník, Ľudovít, poslanec NR SR (2012-11-30):
By som ešte zvýraznil možno to, čo zaznelo aj vo vystúpení pán poslanca Freša. Naozaj firmy budú odchádzať do okolitých krajín. Keď sa ich predtým pýtali, že kam? Či do Albánska? Nie do Albánska. Do Maďarska sedemsto firiem už odišlo, do Česka budú odchádzať, do Poľska. Všade sú a budú nižšie dane. Takže naozaj pán premiér Fico je významný kandidát na maďarské štátne vyznamenanie najvyššieho stupňa, pretože takto pomáhať svojej maďarskej ekonomike sa ešte nikomu na Slovensku nepodarilo, ako to robí teraz pán premiér. A dnešné údaje, ktoré NBS-ka okomentovala alebo zanalyzovala, sú varujúce. Z mesiaca na mesiac stúpne nezamestnanosť desaťtisíc ľudí. Je to presne to, čo sme hovorili a hovoríme. To je ten smrteľný kokteil, ktorý robíte a ktorým vraždíte slovenskú ekonomiku. A to bude pokračovať. To bude, v novembri to bude pokračovať, v decembri tiež. To je váš Zákonník práce. To už sú následky toho. Teraz prídu následky týchto zvyšovaní daní a odvodov. Ako vy ženiete túto krajinu do hospodárskej katastrofy.
Heger, Eduard, poslanec NR SR (2017-12-07):
Ďakujem pekne za slovo. Ďakujem pekne za toto vystúpenie. Ja myslím, že toto je presne tá diera v lodi, keby som to tak nazval, kadiaľ tie peniaze naozaj výrazne utekajú. A vidíme, že toto naozaj nie je len o peniazoch, ale že tu sa, presne na tomto rezorte sa veľmi dobre ukazuje, ako, pretože je to silno investičný rezort, ako nesprávne, a nielen priority, ale, samozrejme, prioritami to začína, ale aj hospodárenie, nakladanie, obstarávanie dokáže spôsobiť naozaj výrazné odchýlky. A keď hovoríme o miliardách, tak odchýlka 10, 20 % spôsobí automaticky stovky miliónov. Takže ja presne aj to, jak si hovoril o tej hodnote za peniaze, tak tu tá neochota spolupracovať ukazuje asi aj na tú neochotu hospodáriť alebo hospodárne nakladať s peniazmi v tomto rezorte, a tým pádom preto aj nazývam tento rezort takou dierou v lodi. A posledná vec, ktorú by som chcel povedať, alebo dve veci, jednak je, že tá chýbajúca koncepcia, o ktorej si hovoril, že aby bola založená na skutočných dátach, nie na tých tendenčných, na tých, pretože tento rezort ešte stále funguje na tom štýle Potemkinových dedín, jak si hovoril, že povedzte, čo potrebujete, to vám dáme do analýzy. A to je jasný dôkaz, ako to nemá byť. A pri tých cestách I. triedy by som povedal, že toto je presne tá paralela s tou perinou, s ktorou sa môžme prikrývať. Že my si musíme uvedomiť, že na čo máme peniaze, a tie cesty I. triedy sú dôležitými tepnami, ktoré tu sú vybudované a ich údržba je kľúčová na to, aby sme tú prepravu mohli šíriť. A naozaj mnohé riešenia a obchvaty od obcí a podobné veci dokážu priniesť veľký efekt a neni to teda len o samotných diaľniciach. Ďakujem.
Kotleba, Marian, poslanec NR SR (2019-02-05):
Pán kolega Vašečka, pár vecí ma zaujalo v tom vašom vystúpení, ktoré v podstate celkovo hovorí o tom, o čom hovoríme my už pol roka. Takže nebudem to celé hodnotiť, ale jedna vec, tá, že ste dokonca v tej svojej reči uviedli také, taký politicky nekorektný argument, ktorý si viem predstaviť, že úplne vytočil tých LGBT fanatikov a rôznych týchto, tieto také nie celkom psychicky v poriadku skupiny, že od muža je spermia a od ženy je vajíčko. Všetko, čo je nám normálnym všetkým jasné, tak dnes sa nájdu v tomto svete ľudia, ktorí dokážu aj takéto úlohy, ktoré sú jedinečné pre muža a pre ženu ako pre otca, pre matku spochybňovať. Tak len toľko, že to je taká zaujímavá vec v tej vašej reči, lebo je to prirodzené, je to prirodzené, ale v dnešnej zdegenerovanej spoločnosti už aj takéto niečo sa pokladá dobre že nie za nejaký extrémizmus. Potom sa vám chcem poďakovať za jednu vec, že ste aj pani kolegyni Smolíkovej vysvetlili úplne kultivovane, že živé dieťa, ktoré rastie v matke, nie je jej telo. Nie je telo ženy a nemôže sa tá žena rozhodovať o tom dieťati, čo s ním spraví, lebo to nie je ani jej telo, ani jej majetok. Jednoducho je to, keď už, tak je to dieťa aj toho otca, ktorý má takisto právo sa k tomu vyjadriť. To znamená, žiadne také jednostranné rozhodnutia, že čo s tým ďalej. No a na záver, pán kolega Vašečka, by som vás chcel naozaj slušne a jemne poprosiť, či by sa nedalo používať aj v tejto diskusii menej tej angličtiny. Sme na pôde Národnej rady a pro-choice a pro-life. Je to v poriadku, okej, ale nemusíme tú angličtinu do toho silou-mocou. Naozaj neberte to v zlom, len ma to trošku vyrušuje, vadí mi to, pretože si myslím, že tie termíny sa dajú úplne v pohode vyjadriť po slovensky a nemusíme sem miešať tie niekedy aj také trošku zákerné pojmy. Ďakujem pekne.
Jurinová, Erika, podpredsedníčka NR SR (2014-02-05):
Vyhlasujem všeobecnú rozpravu za skončenú a chcem sa spýtať pána predkladateľa, či sa chce vyjadriť k rozprave. Nech sa páči, máte slovo.
P. Hrušovský, predseda NR SR: (2003-11-06):
(Hlasovanie.) 124 prítomných, 80 za, 1 proti, 42 sa zdržalo, 1 nehlasoval. Návrhy zo spoločnej správy sme schválili. Nech sa páči, pán... J. Hurban, poslanec: Pán predseda, ďalej budeme hlasovať spoločne o bodoch 2 a 5 zo spoločnej správy s tým, že gestorský výbor ich odporúča neschváliť.
Sulík, Richard, predseda NR SR (2011-06-01):
Ďakujeme. Ďalší rečník v poradí, pani poslankyňa Vitteková.
Bugár, Béla, podpredseda NR SR (2018-02-07):
Nech sa páči, prezentujme sa a hlasujme. (Hlasovanie.) Prítomných 138, za 124, 14 sa zdržali hlasovania. Konštatujem, že návrh bol schválený.
Hrušovský, Pavol, predseda NR SR (2011-10-18):
Hlasujeme o návrhu prerokovať zákon v druhom čítaní. (Hlasovanie.) 148 prítomných, 79 za, 2 proti, 67 sa zdržalo. Návrh sme schválili. Prosím ďalší návrh.
Kiššová, Jana, poslankyňa NR SR (2019-09-13):
Ďakujem veľmi pekne za slovo. Tak, pán premiér, ja skutočne neviem, či považujete za primerané v takto vážnej situácii, kedy tu padajú vážne obvinenia na vašu osobu a na vaše nekonanie, považujete za primerané reagovať na to posmeškami a komentármi a útokmi na ďalších vašich kolegov. Veď ak máte problém s osobou Igora Matoviča alebo s inými kolegami, tak nájdite na to vhodnú platformu a tam tieto problémy a kritiku komunikujte. (Reakcie z pléna.) Dnes tu sedíme kvôli vášmu zlyhaniu. (Zaznenie gongu.) Podstatou tohto je, že štátna tajomníčka na ministerstve spravodlivosti si vymenila tisíc správ s osobou Mariana Kočnera a o tomto fakte verejnosť, verejnosť klamala. Veď toto je podstatou toho, prečo tu dnes sedíme. A vy ste nepovažovali za dôvodné v tejto situácii konať. Nikto tu nehovorí, že sme súd a že mala ísť do basy. My hovoríme, že mala vyvodiť politickú zodpovednosť, a ak ju nevyvodila, mali ste konať vy. A vy ste buď neporozumeli tomu, že táto situácia je tak vážna, že ste mali konať, alebo ste tomu možno aj porozumeli, ale ste jednoducho konať nemohli. A je úplne jedno, či je to prvé alebo druhé, ale obidve sú veľmi vážne. Veľmi vážne a pre Slovensko veľmi nebezpečné, keď máme takéhoto premiéra. A ja tiež vidím jeden veľký rozdiel medzi vami a pánom Ficom. Kým počas premiérovania pána Fica bola mafia tak strašne blízko Úradu vlády, tak počas vášho premiérovania je moc tak strašne ďaleko od tohto úradu. A ja rozmýšľam, že čo je horšie. Ďakujem. (Potlesk.)